
Clădiri bisericeşti ale epocei 

Ceva din acest avânt in clădire si tipar se păstrează si mai târziu in Tara- 
Romaneasca, urmând pana către sfârşitul veacului tradiţia slavona introdusa din nou prin 
fapta Craiovestilor. Mircea Ciobanul a dat Bucureştilor de peste Dambovita biserica zisa 
a Curţii Domneşti, biserica păstrata inca, - impreuna cu amintirea celui d'intaiu ctitor si a 
fiilorlui, intre cari Petru-Voda, care a domnit pana la 1568, -după multe si mari prefaceri. 
Fiul celuilalt Mircea, al lui Mihnea, Alexandru, ajungând Domn după acest Petru, zideşte, 
la 1577, biserica din Bucureşti, care, după ce a primit trupul lui,- marmantul s'a distrus in 
vremi mai noua-, ale copiilor lui si al lui Vlad, fiul lui Mihnea- Vodă si nepotul de fiu al 
celui d'intaiu ctitor, s'a chemat biserica Radu-Voda, fiind refăcuta de Radu, fiul lui 
Mihnea. La sfârşitul veacului, Mihai Vitezul inalta biserica noua de piatra pe locul unde 
fusese din vechiu lăcaşul de inchinare de langa cetatea Dambovitei, Scaunul Domnesc al 
Bucureştilor de odinioară. 

In cealaltă reşedinţa, a Targovistii, făcu o biserica domneasca a Curţii, langa 
casele de locuinţa pe care le clădi, fiul lui Patrascu-cel-Bun si nepotul de fiu al lui Radu 
Paisie, Petru Cercel, la 1583-5; clădirea se păstrează intr'o desăvârşita prefacere din 
veacul al XVIII-lea. Patrascu insusi, care muri la Râmnic, unde nu era inca locuinţa de 
episcop, dădu acestui oraş, pe la 1557, biserica Sf. Paraschive. Trebuie sa bănuim si o 
biserica episcopala in Buzău, de si la Episcopia de astăzi se pomeneşte numai zidirea ei 
de către Matei Basarab. 

Câmpulungul, in sfârşit, vechiul Scaun domnesc, capata de la văduva lui Mircea 
Ciobanul, Chiajna, fiica lui Petru Rares, biserica domneasca a Sf. Nicolae, azi cu totul 
prefăcuta, iar de la particulari bisericuţa din Subesti si o alta in marginea târgului, cu 
piatra de mormânt a unui boierinas de la 1557-8. 

Mănăstirile Plumbuita, Aninoasa si Tytana, in sfârşit, amintesc cea d'intaiu pe 
Alexandru- Vodă, celelalte doua pe Mihnea, care a pus la Tutana ca ispravnic pe Banul 
Mihai, viitorul Mihai Viteazul. Surpatele din Vâlcea a fost, in forma d'intaiu, o ctitorie a 
Buzestilor. Si Gorgota, refăcuta supt Radu Mihnea, e din aceiaşi epoca, precum si 
biserica, acum dărâmată cu totul, din Bucsani, de care e legat numele lui Badea Clucerul, 
ctitor si la mănăstirea damboviteana Cobia din 1471-2 - unde este si Mihai Vitezul-, si 
biserica din Comatei a Vornicului Vintila din 1596; in sfârşit, mănăstirea Panaghia a lui 
Udrea Baleanu. 

Dintre boierii acestui timp, Buzestii isi fac necropola lor la Caluiu; Golestii, alt 
neam mare de boieri, care a dat pe puternicul Ivascu si pe viteazul Albu, isi inalta 
mănăstirea lor la Vieros langa Piteşti, in 1572-3: Albu, căzut in lupta cu Moldovenii, e si 
ingropat aici, intr-un mormânt deopotrivă cu cele domneşti. Dobrus, Marele-Postelnic al 
lui Mircea Ciobanul, zideşte in Vâlcea mănăstirea numita după dansul Dobrusa. Stepan, 
Banul cel Mare al Craiovei, ocrotitorul lui Petru-Voda, fiul bicisnic al lui Mircea, are si el 
mândria de a-si face mănăstire si necropola; Bucovatul cel vechiu, lucret din acelaşi 
material si in acelaşi chip cu paraclisul din Cozia si alte biserici tipice ale lui Radu Paisie, 
a cuprins oasele lui si ale neamului lui, care, precum dovedeşte numele fiului lui Stipan, 
Parvu, trebuie pus in legătura cu vechii si marii Craiovesti. Fata de mănăstirile domneşti, 



puţine si mari, ale Moldovei strâns unite supt mana Domnului, Tara-Romaneasca aduce 
mănăstirile multe si mici, in numărul cărora se vădeşte puterea unei boierimi care a 
scăpat din puterea Domnului si iea pentru sine, supt toate raporturile, viata deosebitelor 
Ţinuturi. 



